CELEX: 62011CN0577
Language: fi
Date: 2011-11-21 00:00:00
Title: Asia C-577/11: Ennakkoratkaisupyyntö, jonka cour d’appel de Bruxelles (Belgia) on esittänyt 21.11.2011 — DKV Belgium v. Association belge des consommateurs test-achats ASBL

4.2.2012   
            
            
               FI
            
            
               Euroopan unionin virallinen lehti
            
            
               C 32/14
            
         Ennakkoratkaisupyyntö, jonka cour d’appel de Bruxelles (Belgia) on esittänyt 21.11.2011 — DKV Belgium v. Association belge des consommateurs test-achats ASBL
   (Asia C-577/11)
   2012/C 32/25
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Cour d’appel de Bruxelles
   
      Pääasian asianosaiset
   
   
      Valittaja: DKV Belgium
   
      Vastapuoli: Association belge des consommateurs test-achats ASBL
   
      Ennakkoratkaisukysymys
   
   Onko yhtäältä direktiivin 92/49/ETY (1) 29 artikla[n toista kohtaa] ja 39 artikla[n] 3 [kohtaa] ja direktiivin 73/239/ETY (2) 8 artiklan 3 koh[dan kolmatta alakohtaa] ja toisaalta SEUT 49 ja SEUT 56 artiklaa tulkittava siten, että niissä kielletään jäsenvaltioita säätämästä ammatilliseen toimintaan liittymättömiin sairausvakuutussopimuksiin soveltuvia säännöksiä, joiden mukaan vakuutusmaksua, omavastuuta ja etuuksia voidaan tarkistaa vuosittain vakuutusmaksun eräpäivänä vain
   
               —
            
            
               kuluttajahintaindeksin perusteella
            
         
               —
            
            
               yhden tai useamman erityisen indeksin, joka perustuu tai jotka perustuvat yksityisten sairausvakuutussopimusten kattamien palveluiden hintoihin, perusteella (niin kutsuttu sairaanhoidon hintaindeksi), jos ja siinä määrin kuin tämä indeksi tai nämä indeksit ovat korkeampia kuin kuluttajahintaindeksi
            
         
               —
            
            
               asianomaisen vakuutusyrityksen pyytämän ja vakuutusyritysten valvonnasta vastaavan hallintoviranomaisen myöntämän luvan perusteella, kun tämä viranomainen toteaa, että kyseisen yrityksen maksun soveltaminen tuottaa tai uhkaa tuottaa tappiota huolimatta siitä, että maksua on tarkistettu edellisissä kohdissa mainittujen indeksien perusteella, ja antaa näin ollen yritykselle mahdollisuuden ryhtyä hinnoittelunsa tasapainottamiseksi toimenpiteisiin, joihin voi kuulua vakuutusturvan ehtojen tarkistaminen?
            
         
      (1)  Muuta ensivakuutusta kuin henkivakuutusta koskevien lakien, asetusten ja hallinnollisten määräysten yhteensovittamisesta sekä direktiivien 73/239/ETY ja 88/357/ETY muuttamisesta 18.6.1992 annettu neuvoston direktiivi 92/49/ETY (kolmas vahinkovakuutusdirektiivi) (EYVL L 228, s. 1).
   
      (2)  Muun ensivakuutusliikkeen kuin henkivakuutusliikkeen aloittamista ja harjoittamista koskevien lakien, asetusten ja hallinnollisten määräysten yhteensovittamisesta 24.7.1973 annettu ensimmäinen neuvoston direktiivi 73/239/ETY (EYVL L 228, s. 3).